Lophiiformes
Melanocetus johnsonii Animalia — Chordata Superclassis : Osteichthyes  Classis : Actinopterygii  Subclassis : Neopterygii  Infraclassis : Teleostei  Ordo : Lophiiformes  Garman, 1899     Palaeontologia 130–0 m.a.:  praeЄ Є O S D C P T I K Pg N Cretaceo ineunte – recens Lophiiformes sunt pisces infraclassis Teleosteorum classis Actinopterygiorum. Qui inter Osteichthyes numeratur, propter eius proprium praedationis modum appellantur, in quo esca (vel illicium), caro ex capite crescens, illecebra aliorum piscium videtur. Nonnulli lophiiformes extremo dimorphismo sexuali et symbiosi innotuerunt, ubi mas femina multo minor est, praecipue in subordine Ceratioideorum. In quibus speciebus, mares feminis nonnullis ordinibus magnitudinis minores esse possunt. Lophiiformes per totum orbem terrarum fiunt. Nonnulli pelagici sunt, procul ab imo mari habitantes, sed alii benthici sunt, prope imum mare habitantes. Nonnulli in mari profundo (e.g., Ceratiidae), sed alii in pluteo continentali habitant (e.g., Antennariidae et Lophiidae). Formae pelagicae maxime lateraliter compressae, sed formae benthicae saepe dorsoventraliter compressae sunt, saepe oribus magnis et sursum indicantibus.